KLASA: 025-03/22-01/21

UR.BROJ: 251-269-03-01-22-1

U Zagrebu, 8. 7. 2022.

Na temelju članka 40. i 41. Zakona o ustanovama (Narodne novine br. 76/93, 29/97, 47/99 i 35/08, 127/19), članka 205. stavka 1. i 2. Zakona o socijalnoj skrbi (Narodne novine br. 18/22) te članaka 66. i 67. Statuta Centra za odgoj i obrazovanje ''Vinko Bek'', Upravno vijeće Centra za odgoj i obrazovanje «Vinko Bek», temeljem Odluke donesene na 14. sjednici Upravnog vijeća od 8. srpnja 2022. godine raspisuje

**N A T J E Č A J**

**za izbor i imenovanje ravnatelja/ice Centra za odgoj i obrazovanje «Vinko Bek»**

Za ravnatelja/icu može biti imenovana osoba koja zadovoljava slijedeće uvjete:

- završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije, medicine, sociologije, filozofije, kineziologije, pedagogije, ekonomije, javne uprave, informatike ili završen studij odgovarajuće vrste za rad na radnom mjestu učitelja ili nastavnika ili završen studij iz polja likovne ili glazbene umjetnosti

- najmanje pet godina radnog iskustva s propisanom kvalifikacijom

- nepostojanje zapreka iz članka 261. stavka 1. Zakona o socijalnoj skrbi

- hrvatsko državljanstvo

Na natječaj se mogu javiti osobe oba spola.

Ravnatelja/icu imenuje Upravno vijeće Centra za odgoj i obrazovanje ''Vinko Bek'' na temelju javnog natječaja i uz prethodnu suglasnost ministra nadležnog za poslove socijalne skrbi na mandat od četiri godine. Ista osoba može biti ponovno imenovana za ravnatelja/icu.

Upravno vijeće Centra za odgoj i obrazovanje ''Vinko Bek'' će s osobom imenovanom za ravnatelja/icu Centra sklopiti Ugovor o radu na puno radno vrijeme za mandatno razdoblje.

Uz prijavu na javni natječaj kandidati/kinje trebaju priložiti (u izvorniku ili ovjerenom presliku):

* životopis
* dokaz o stečenoj stručnoj spremi (diploma)
* potvrdu ili drugi odgovarajući dokaz o radnom iskustvu u propisanom akademskom zvanju i stupnju, u preslici (npr. ugovor o radu, potvrda poslodavca, rješenje o rasporedu)
* dokaz o hrvatskom državljanstvu (domovnica, preslik osobne iskaznice ili putovnice)
* elektronički zapis odnosno potvrdu o podacima evidentiranim u matičnoj evidenciji Hrvatskog zavoda za mirovinsko osiguranje iz koje su vidljivi podaci o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i trajanju staža osiguranja, ne stariji od mjesec dana
* uvjerenje nadležnog suda da se protiv kandidata/kinje ne vodi kazneni postupak (ne starije od mjesec dana)

Kandidat/kinja koji/a ostvaruje pravo prednosti pri zapošljavanju prema posebnim propisima, dužan/dužna je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate/kandidatkinje samo pod jednakim uvjetima.

Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), uz prijavu na javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.

Poveznica na popis dokaza za ostvarivanje prava prednosti pri zapošljavanju: <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se u prijavi pozivaju na pravo prednosti prilikom zapošljavanja u skladu s člankom 48. Zakona o civilnim stradalnicima Domovinskog rata (Narodne novine broj 84/21), uz prijavu na natječaj dužni su, osim dokaza o ispunjavanju traženih uvjeta, priložiti i dokaze utvrđene na <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat/kinja koja se u prijavi na natječaj poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' br. 157/13, 152/14, 39/18, 32/20), uz prijavu na javni natječaj dužan/dužna je osim dokaza o ispunjavanju traženih uvjeta priložiti i dokaze o invaliditetu. Dokazom o invaliditetu, u smislu Zakona, smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom.

Priložene isprave dostavljaju se u neovjerenoj preslici uz obvezu izabranog kandidata/kandidatkinje da nakon izbora dostavi izbornike.

Kandidati koji ispunjavaju opće uvjete iz ovog natječaja, a podnijeli su pravovremene i potpune prijave, biti će pozvani na usmeni razgovor, a mogu biti pozvani i na testiranje. O vremenu usmenog razgovora/testiranja kandidati će biti obaviješteni putem elektronske pošte i telefonski, nakon isteka roka za dostavljanje dokumentacije.

Kandidati/kandidatkinje koji/e ne pristupe razgovoru/provjeri/testiranju smatra se da su povukli prijavu i više se ne smatraju kandidatom/kandidatkinjom prijavljenim na natječaj.

Podnošenjem prijave kandidati/kandidatkinje daju suglasnost Centru za odgoj i obrazovanje ''Vinko Bek'' da kao voditelj zbirke podataka može prikupljati, koristiti i dalje obrađivati njihove osobne podatke, isključivo u svrhu provedbe natječajnog postupka, sukladno propisima koji uređuju zaštitu osobnih podataka.

Kandidati i kandidatkinje koji se prijave na natječaj prijavom na natječaj daju privolu da se, u slučaju da budu imenovani ravnateljem/ravnateljicom Centra, njihovo ime i prezime te zvanje objave na web stranici Centra te navedeni podaci dostave svim kandidatima/kandidatkinjama koji su se prijavili na natječaj.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Kušlanova 59a, 10000 Zagreb osobno ili preporučenom poštom s povratnicom s naznakom: ''Javni natječaj za ravnatelja/icu Centra – ne otvarati'', u roku od 8 dana od dana objave ovog natječaja u Narodnim novinama.

Nepotpune i nepravovremene prijave neće se razmatrati.

Upravno vijeće Centra za odgoj i obrazovanje ''Vinko Bek'' zadržava pravo ne odabrati nijednog kandidata i pravo poništenja natječaja.

Kandidati/kinje će biti pismeno obaviješteni o rezultatu natječaja u roku od četrdeset i pet (45) dana od dana isteka roka za podnošenje prijava na adresu koju navedu u prijavi.

Predsjednica Upravnog vijeća

Centra za odgoj i obrazovanje

»Vinko Bek«, Zagreb:

mr. Đurđica Sumrak, dr. vet. med.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Napomena: Natječaj je objavljen 10. 8. 2022. godine i traje do 18. 8. 2022. godine.